Môj IDOL
Medzi moje idoly patria moji rodičia. Veď práve oni sú tí, čo ma vychovali , čo ma naučili rozprávať , ba aj urobiť prvý krôčik. Oni ma naučili čo je zlé a čo je dobré, čo sa smie a čo nie. Vždy pri mne stáli a pomáhali mi v ťažkých chvíľach , pomáhali pri rozhodovaní môjho života či už keď som šla na strednú alebo mi dávali rôzne rady. Nie každý má takýchto rodičov a to je smutné. Mali by sme si ich vážiť.  Ale medzi moje idoly nepatria len rodičia , ale aj môj teraz už bývalý sused ujo Dominik. A prečo- kvôli tomuto:
Stalo sa to  v roku 2001 na začiatku letných prázdnin. Mala som 8 rokov. Nevinné kolotočovanie s kamarátmi na detskom kolotoči pred bytovkou nedopadlo tak ako inokedy. Nanešťastie som si škaredo zlomila pravú nohu. Mala som otvorenú zlomeninu. Zlomili sa mi obidve kosti. Píšťalu som mala zlomenú na jednom mieste a ihlicu na dvoch. Moji kamaráti rýchlo utiekli  a nepomohli mi. Ostala som tam stáť na jednej nohe ,uprostred kolotoča. V tej rýchlosti som si ani neuvedomila, že ma nič nebolí. Kričala som na mamu ,ale márne pretože ma nebolo počuť keďže  sme mali pozatvárané okná. Našťastie šiel okolo môj vtedajší sused ujo Dominik, ktorý sa práve vracal z práce. Hneď vedel , že niečo nie je v poriadku. Rýchlo ma vzal na ruky a utekal so mnou hore za mamou. Mama chúďa nevedela čo sa stalo , ale keď videla, že mi z nohy trčí kosť, hneď sa rozplakala. Vzala veci ktoré sme potrebovali na prevoz do nemocnice. Necítila som si nohu. Videla som brata ako plače, hoci to u neho nebolo zvykom. Cestou do auta som videla krvavé kvapky na ceste. Vedela som že sú moje. Viezol ma ujo Dominik a upokojoval ma že všetko bude O.K.. Môj ocino ma nemohol odviezť pretože bol v práci. Cesta do Námestova pre mňa trvala večne. Konečne sme dorazili. Hneď mi dali na nohu dlahu. Pamätám sa ako som doktorke vravela , že nechcem prísť o nohu a nech mi pomôže. Poslali ma sanitkou do Dolného Kubína. Šli sme rýchlo. Vravela som mame nech neplače. Po príchode ma nemohli hneď operovať ,pretože som doma pred týmto úrazom obedovala. Noha ma začínala bolieť čím ďalej, tým viac. Dávali mi infúzie. Napokon ma uspali a šlo sa na vec. Zaviedli mi do kostí dve železné tyčky aby sa mi kosti zrástli. Zobudila som sa na izbe s infúziou v ruke a vedľa mňa bol prístroj  ktorý ukazoval činnosť môjho srdiečka. Každý deň ma chodili navštevovať moji rodičia z Novoti do Dolného Kubína. Takú dlhú trasu. Záležalo im na mne. Nosili mi balíčky , niekedy aj od uja Dominika.
Bola som šťastná, že sa mi noha dobre zahojila. Po čase ma prepustili z nemocnice  domov so sádrou a barlami. Po prázdninách som nastúpila do školy, samozrejme s barlami. Veľkou pomocou mi boli aj moje spolužiačky, ktoré mi pomáhali hlavne s mojou školskou taškou nových kníh. Asi po dvoch mesiacoch  som sa musela vrátiť vybrať tie spomínané železné tyčky. Všetko sa dobre zahojilo a pustili ma domov. Ostala mi večná pamiatka 22 cm jazva, ktorá už nikdy nezmizne. Po mojom návrate som sa poďakovala ujovi Dominikovi ,že tak rýchlo zareagoval  a nenechal ma tam ako moji kamaráti. Často ma nosil po schodoch hore aj dolu. Veľmi mi pomohol a preto je aj jedným z mojich idolov. Na jeho skutok nikdy nezabudnem. Od vtedy prešlo necelých 8 rokov a už som si zvykla. Musela som sa s tým naučiť žiť. Keďže sa v dedine chystalo prvé sväté prijímanie, bála som sa ,že mi bude jazvu vidno. Veľmi ma to trápilo. Rodičia a ujo Dominik ma presviedčali ,že mi ju vidno nebude. Boli mi oporou. Teraz si vždy spomeniem,  že pravá strana je tá kde mám jazvu. Hoci sa môj ,,záchranca,, odsťahoval , stále sme s ním v kontakte.
